《汪明府邀集衙斋陶驾部懋中适至同赋》
明代·胡应麟

秉烛高堂燕笑频，歌喉摇曳玳筵新。琴中白雪飞仙吏，坐上清筵挹故人。

剡曲蒹葭千里梦，河阳桃李万家春。凭栏无限青云色，欲唤双凫到紫宸。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。